CELEX: 32015R1897
Language: da
Date: 2015-10-21 00:00:00
Title: Kommissionens gennemførelsesforordning (EU) 2015/1897 af 21. oktober 2015 om ændring af forordning (EF) nr. 2056/2001 for så vidt angår landingsforpligtelsen

22.10.2015   
            
            
               DA
            
            
               Den Europæiske Unions Tidende
            
            
               L 277/11
            
         KOMMISSIONENS GENNEMFØRELSESFORORDNING (EU) 2015/1897
   af 21. oktober 2015
   om ændring af forordning (EF) nr. 2056/2001 for så vidt angår landingsforpligtelsen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer (1), særlig artikel 48, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 1380/2013 (2) fastsætter et mål om gradvis at bringe udsmid til ophør ved at indføre en forpligtelse til at lande fangster af arter, der er omfattet af fangstbegrænsninger. Visse bestemmelser i Kommissionens forordning (EF) nr. 2056/2001 (3) om yderligere tekniske foranstaltninger til genopbygning af torskebestandene i Nordsøen og vest for Skotland forpligter fiskerne til at smide fisk ud. For at fjerne uoverensstemmelserne mellem den nævnte forordning og landingsforpligtelsen, og for at landingsforpligtelsen kan gennemføres i praksis, bør disse bestemmelser ændres.
            
         
               (2)
            
            
               For at sikre gennemførelsen af landingsforpligtelsen bør navnlig forordning (EF) nr. 2056/2001 ændres ved at fastsætte krav om, at alle utilsigtede fangster af marine organismer af arter, der er omfattet af landingsforpligtelsen, som overskrider grænserne for fangstsammensætningen, skal landes og afskrives på kvoterne.
            
         
               (3)
            
            
               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   I forordning (EF) nr. 2056/2001 foretages følgende ændringer:
   
               1)
            
            
               I artikel 2 tilføjes som nr. 3:
               »3)   »utilsigtede fangster«: utilsigtede fangster af marine organismer, som i henhold til artikel 15 i Europa-Parlamentets og Rådets forordning (EU) nr. 1380/2013 (4) skal landes og afskrives på kvoterne, enten fordi de er under den bevarelsesmæssige mindstereferencestørrelse, eller fordi de overstiger de tilladte mængder i henhold til reglerne om fangstsammensætning og bifangst.
               
                  (4)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).«"
						
            
         
               2)
            
            
               Som artikel 9a indsættes følgende:
               »Artikel 9a
               I tilfælde af fangster af marine organismer af en art, som er omfattet af landingsforpligtelsen, ud over de tilladte procentsatser eller mængder, der er fastsat i artikel 4, stk. 1-6, artikel 5, stk. 2, artikel 6, stk. 2, artikel 7 og artikel 8 til denne forordning, finder artikel 15 i forordning (EU) nr. 1380/2013 anvendelse. Sådanne utilsigtede fangster landes og afskrives på kvoterne. Sådanne utilsigtede fangster anses ikke for at udgøre en overtrædelse af de tilladte procentsatser for fangstsammensætningen, der er angivet i de nævnte artikler.«
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 125 af 27.4.1998, s. 1.
   
      (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
   
      (3)  Kommissionens forordning (EF) nr. 2056/2001 af 19. oktober 2001 om yderligere tekniske foranstaltninger til genopbygning af torskebestandene i Nordsøen og vest for Skotland (EFT L 277 af 20.10.2001, s. 13).